Vyhodnotenie pripomienkového konania

Rezort	Pripomienka	Typ	Vyh.	Spôsob vyhodnotenia	Poznámka
	
MPSVR SR	Navrhuje z návrhu uznesenia vlády SR vypustiť úlohu uvedenú v bode B.2., alebo koncipovať komplexne tak, aby zohľadňovala nielen cenu nájomného, ale aj ceny plynu, elektrickej energie, tepla, vodného a stočného. 	O	A	Akceptované vypustením úlohy z návrhu uznesenia vlády SR a doplnením textu správy.		
	Ďalej upozorňuje, že sumy minimálnych výdavkov na bývanie  podľa § 4 ods. 4 zákona č. 300/1999 Z.z. o príspevku na bývanie v znení neskorších predpisov je možné upraviť len k 1. januáru alebo k 1. júlu.	O	A	Akceptované vypustením úlohy z návrhu uznesenia vlády SR.

MF SR	Materiál navrhuje zmeny v cenovom predpise, ktorých akceptovanie nie je možné (ceny nájmu za užívanie lodžií, balkónov, terás a pivníc).	O	A	Zohľadnené vypustením uvedeného návrhu z textu materiálu.		
	V materiáli je bez konkrétnosti navrhované zjednodušenie výpočtu nájomného.	O	A	Akceptované úpravou textu.		
	Uvedený 2,1% podiel bytov vo vlastníctve obcí preukazuje, že obce sú minoritnými vlastníkmi bytov, čo znamená, že o rozsahu tvorby fondu údržby a opráv rozhodujú majoritní vlastníci bytov;  obce a štát sú povinní prispôsobiť sa týmto kritériám.	O	A
	S konštatovaním možno súhlasiť; v materiáli    sú navrhnuté maximálne regulované ceny nájmu bytov a tiež z ekonomickej teórie vyplývajúca výška tvorby fondu údržby a opráv; systém a výšku tvorby fondu opráv by mal aj u bytových domov so zmiešaným vlastníctvom bytov podrobnejšie upraviť cenový predpis, čo je v kompetencii gestora tohto predpisu – MF SR		
	Žiada úvod materiálu (zarážky na str.1) prepracovať nakoľko bez akejkoľvek konkrétnosti uvádza potrebu upraviť právne predpisy s poukázaním na formy trhového, nákladového a regulovaného nájomného, pritom podľa zákona o cenách konkrétnu cenu nájmu bytov v majetku obcí určujú obce už od roku 1991.  	O	Č	Text za odrážkami nie je možné meniť – je to citácia z platnej Koncepcie štátnej bytovej politiky do r. 2005 s výhľadom do roku 2010 schválenej vládou SR, preto  je pripomienka akceptovaná len čiastočne vypustením posledného odseku bodu 1. Cenu nájmu bytu určujú obce len do maximálnej výšky určenej cenovým predpisom MF SR.		
	Žiada vypustiť alebo konkretizovať posledný odsek bodu 2 na str. 3.	O	A	Akceptované vypustením uvedeného odseku.		
	Žiada termín plnenia úlohy B.1. v návrhu uznesenia odložiť minimálne do 31.1.2003.	O	A	Zohľadnené úpravou termínu		
	V stanovisku z 3.12.2002 sa uvádza, že s bodom B.1. návrhu uznesenia vlády možno súhlasiť len za predpokladu, že materiál obsiahne riešenie celej problematiky obsiahnutej v opatrení MF SR č. R-11/1999, č. R-1/2001 a č. R-2/2002.	O	Č	Požiadavka v stanovisku je nad rámec úlohy z uznesenia vlády SR č. 1144/2002 a je zohľadnená čiastočne tým, že úloha je upravená na formu odporúčania pre ministra financií.		
	Odporúča bod C.1. z návrhu uznesenia vlády vypustiť.	O	N	Nie je možné akceptovať nakoľko na uvedenej úlohe, ako zásadnej pripomienke trvala Sekcia kontroly  Úradu vlády SR.		
	Žiada upraviť text na str. 4 za prvou odrážkou na znenie „ od 1.2.2003 najviac o 95% touto úpravou by sa vykonal ďalší krok k deregulácii cien za nájom bytov“.	O	A	Požiadavka zohľadnená úpravou textu.		
	Žiada upraviť text  za druhou odrážkou na str. 4 týkajúci sa ďalšieho postupu v roku 2003 a odporúča úlohu premietnuť aj do uznesenia vlády. 	O	Č	Akceptované vypustením textu z materiálu; odporúčanie na doplnenie textu uznesenia vlády spracovateľ neakceptoval 		
	Posledný odsek na str. 4 vypustiť alebo doplniť o poznatky ako sú zákonmi riešené výšky nájomného vo vyspelých krajinách.	O	Č	Akceptované len čiastočne, pretože text je v materiáli uvedený na základe požiadavky Úradu vlády SR a doplnený o príklady krajín, kde spôsob určovania nájomného upravuje zákon. Požiadavka MF SR na doplnenie ako sú riešené výšky nájomného v zákonoch vyspelých krajín je však nad rámec úloh A.24.  uznesenia vlády SR č. 1144/2002.		
	Na str. 5 žiada uviesť úplné informácie za akých podmienok sú poskytované dotácie obciam, dotácie zo štátneho rozpočtu, štátnych fondov a rozpočtu obcí a výstavbu nájomných bytov aj na obstarávanie bytov štátnym rozpočtovým organizáciám.	O	N	Požiadavka je nad rámec úlohy. Predpisy a kritériá pre poskytovanie dotácii štátu v pôsobnosti MVRR SR sú zverejnené vo Vestníku Ministerstva výstavby a regionálneho rozvoja SR a dostupné na internetovej stránke ministerstva  www.build.gov.sk.		
	Viaceré konštatovania, že nie sú konkrétne údaje o stratách obcí pri hospodárení s bytmi v materiáli aj k prílohe materiálu.	O	N	Požiadavku nie je možné akceptovať, pretože MVRR SR v rámci svojej pôsobnosti a platných právnych úprav nemôže takéto podklady od obcí získať ani žiadať o ich predloženie. Na základe uvedeného bolo na úrovni riaditeľov príslušných odborov  MF SR a MVRR SR 4.11.2002   dohodnuté a písomným záznamom potvrdené, že „MVRR SR do materiálu doplní novú prílohu, ktorá bude obsahovať ekonomické dôvody pre navrhované zvýšenie maximálnej ceny nájmu bytov domoch dokončených do 1.2.2001 o 95%, založené na princípe porovnania tvorby potrebných finančných zdrojov s platnou úpravou tvorby nájomného pre byty kolaudované po 1.2.2001  (položka 16 odst. 7 Opatrenia MF SR č. R-1/1996 v znení Opatrenia MF SR č. R-1/2001 – bez uvažovania odpisov“. Napriek uvedenej dohode a doplneniu materiálu predkladateľom o spomínanú prílohu, MF SR  opätovne žiada údaje, ktoré MVRR SR nemá možnosť získať.		
ÚV SR
sekcia kontroly	Žiada materiál v časti 2 Doterajšie kroky v deregulácii nájomného  doplniť tak, aby poskytovala presnú a komplexnú informáciu napr. o výšku prostriedkov vynaložených na správu a prevádzku bytového fondu alebo konkrétne finančné čiastky poskytnuté na správu a prevádzku bytového fondu z dotácií.	Z	A	Po prerokovaní stanoviska dňa 21.11.2002 Úrad vlády SR od všetkých troch zásadných pripomienok upustil za podmienky, že predkladateľ doplní návrh uznesenia vlády SR o odporúčanie pre ministra financií SR preskúmať možnosť spracovania návrhu zákona, ktorým by sa táto problematika vecne riešila v budúcom období a doplní materiál o odsek týkajúci sa možnosti riešenia problematiky touto formou, obdobne ako vo vyspelých európskych krajinách.  Predkladateľ  požiadavku ÚV SR akceptoval.    		
	V časti 4 Záver žiada doplniť materiál o konkrétnu analýzu a odôvodnený návrh na úpravy zvýšenia cien za nájom bytov v rokoch 2003 a 2004.	Z	A	Predkladateľ horeuvedenú požiadavku akceptoval a ÚV SR od pripomienky upustil.		
	Ďalej žiada predložený materiál doplniť o konkrétne podmienky a výšku príspevku na bývanie. 	Z	A	Predkladateľ horeuvedenú požiadavku akceptoval  a ÚV SR od pripomienky upustil.		

                                Spôsob pripomienkového konania:	 skrátený 5 dní
	
       	   	     	            Zoznam oslovených subjektov:	 podpredseda vlády SR, MF SR, MH SR, MS SR,  MŽP SR, MP SR,
					       				 MPSVR SR, MZ SR, MŠ SR, MZV SR, MDPT SR,
					       				 MK SR, MO SR, MV SR, ÚV SR  odbor vládnej agendy,
              ÚV SR  
      				    Počet oslovených subjektov:	  16
                                                 Zaslali do stanoveného termínu:	  11
                                                                       Zaslali po termíne:                1             
                                                                            Vôbec nezaslali:                4
         				  Subjekty, ktoré nemali pripomienky: 	  MS SR, MŽP SR, MP SR, MZV SR, MDPT SR, MK SR, MO SR,
										   MV SR,  MZ SR. 
																				  
				            Počet vznesených pripomienok: 	18
		         			               Počet akceptovaných:            15
      Počet neakceptovaných, z toho zásadných:	3/0

          Rozporové konanie(s kým, na akej úrovni, s akým výsledkom:	 Rozporové konanie sa uskutočnilo na Úrade vlády SR na úrovni
                                                      						 riaditeľa metodicko-právneho odboru sekcie kontroly ÚV SR a
						 riaditeľa odboru koncepcie bytovej politiky MVRR SR  
      Počet odstránených pripomienok: 	 15
          			               Počet neodstránených pripomienok:               3
      
Vysvetlivky k skratkám v tabuľke:

Z – zásadná
O – obyčajná
A – akceptovaná
Č – čiastočne akceptovaná 
N – neakceptovaná